น้ำกัดเซาะถนนขาด  ไม่สามารถสัญจรได้
นายยศกร สุขสอาด หัวหน้าสำนักงานป้องกันและบรรเทาสาธารณภัยจังหวัดเลย เปิดเผยว่า จากกรณีที่เกิดฝนตกหนัก ทำให้ถนนของหมู่บ้านก้างปลา หมู่ที่ 5 ตำบลด่านซ้าย อำเภอด่านซ้าย จังหวัดเลย ถูกน้ำกัดเซาะจำนวน 2 จุดคือ ถนนคอนกรีตทางเข้าหมู่บ้านและถนนคอนกรีตระหว่างคุ้มบ้าน ซึ่งทั้ง 2 เส้นทางอยู่ในความรับผิดชอบของเทศบาลตำบลศรีสองรัก โดยถนนคอนกรีตทางเข้าหมู่บ้าน ขณะนี้น้ำกัดเซาะไปครึ่งหนึ่งแล้ว รถสัญจรได้เพียงเลนเดียว ส่วนถนนคอนกรีตระหว่างคุ้ม ซึ่งน้ำกัดเซาะขาดไม่สามารถสัญจรได้ ในเบื้องต้นได้แจ้งให้เทศบาลตำบลศรีสองรัก นำแผงกั้นและป้ายแจ้งเตือนประชาชนแล้ว รวมถึงเทศบาลตำบลศรีสองรัก เข้าตรวจสอบและอยู่ระหว่างการวางแผนแก้ไข